open-index/open-wikipedia-markdown huggingface dataset:
שדרת הקוסמונאוטים

**שדרת הקוסמונאוטים** (רוסית: Аллея Космонавтов) היאשדרת זיכרון רחבת ידיים לזכר כל הקוסמונאוטים בתקופת ברית המועצות באתר ההנצחה המרכזי לזכר אנשי החלל הרוסי במוסקבה. השדרה הוקמה בשנת 1972 והיא מובילה אל אנדרטת כובשי החלל ואל מוזיאון החלל הרוסי. השדרה משמשת להולכי רגל בלבד והיא מחברת את מוזיאון ואת האנדרטה אל תחנת הרכבת התחתית של מרכז התערוכה של כל רוסיה.

השדרה בנויה בצורת סמטה בתוך פארק המלווה אנדרטאות אבן הגדולות של דמויות חשובות בתוכנית החלל הסובייטית. בסופה של השדרה ניצב פסל ענק של קונסטנטין ציולקובסקי היושב לרגלי האנדרטה.

## אנדרטאות זיכרון בשדרה
* קונסטנטין ציולקובסקי
* יורי גגארין
* ולנטינה טרשקובה
* פאבל בלייב
* אלכסיי ליאונוב
* ולדימיר קומארוב
* ולנטין גלושקו
* מסטיסלב קלדיש
* סרגיי קורוליוב
* ולדימיר צ'לומיי

## גלריית אנדרטאות

Памятник Циолковскому в москве на аллее космонавтов.jpg|קונסטנטין ציולקובסקי
ГАГАРИН.jpg|יורי גגארין
ТЕРЕШКОВА.jpg|ולנטינה טרשקובה
ЛЕОНОВ.jpg|אלכסיי ליאונוב
БЕЛЯЕВ.jpg|פאבל בלייב
Келдыш пр-т Мира.jpg| מסטיסלב קלדיש
КОМАРОВ.jpg|ולדימיר קומארוב
Памятник В. Н. Челомею.jpg|ולדימיר צ'לומיי
Памятник В. П. Глушко.jpg|ולנטין גלושקו


## ראו גם
* אנדרטת כובשי החלל
* מוזיאון החלל הרוסי

## קישורים חיצוניים

* מידע כללי 

קוסמונאוטים
קטגוריה:תוכנית החלל הסובייטית
קטגוריה:קוסמונאוטים
קטגוריה:מוסקבה: אטרקציות תיירותיות
שי צ'ילאג

**שי אור-צ'ילאג** (בהונגרית: **Csillag**) (1938 - 26 בינואר 2025) היה ניצב במשטרת ישראל.

## ביוגרפיה
צ'ילאג נולד בהונגריה ועבר בה את מלחמת העולם השנייה. בשנת 1957 עלה למדינת ישראל ולמד לתואר ראשון בכלכלה וסטטיסטיקה ב. מאוחר יותר סיים תואר שני בתכנון כלכלי וחברתי מהמכון ללימודים חברתיים בהולנד.

עבד ב ובמשרד האוצר והיה הממונה על מערכות הביטחון באגף התקציבים. לאחר מכן הצטרף למשטרת ישראל ושימש בתפקידי חשבות, היה ראש מערך הכספים של המשטרה ונשלח לשמש נציג המשטרה בשגרירות ישראל בגרמניה. בשנים 1991–1993 עמד בראש אגף התכנון והארגון בדרגת ניצב. לאחר מכן היה נשיא חברת קרנות השוטרים.

כ-15 שנים שימש מנכ"ל מרכז הארגונים של ניצולי השואה בישראל. היה חבר דירקטוריון ב.

## הערות שוליים

קטגוריה:ישראלים ילידי הונגריה
קטגוריה:יהודים בשואה: הונגריה
קטגוריה:עולים בשנות ה-1950
קטגוריה:בוגרי האוניברסיטה העברית בירושלים
קטגוריה:עובדי משרד האוצר
קטגוריה:כלכלנים ישראלים
קטגוריה:ניצבי משטרת ישראל
קטגוריה:ראשי אגף תכנון וארגון של משטרת ישראל
קטגוריה:ישראלים שנולדו ב-1938
קטגוריה:ישראלים שנפטרו ב-2025
ניקולס קריסטוף

**ניקולס קריסטוף** (באנגלית: **Nicholas Donabet Kristof**; נולד ב-27 באפריל 1959 בשיקגו) הוא עיתונאי ופובליציסט אמריקאי, פרשן ב-CNN ובעל טור ב"ניו יורק טיימס", זוכה שני פרסי פוליצר.

## ביוגרפיה
קריסטוף נולד בשיקגו, אילינוי וגדל בחוה חקלאית ביאמהיל אשר במדינת אורגון. שני הוריו, לאדיס וג'יין היו פרופסורים באוניברסיטת מדינת פורטלנד. קריסטוף החל כבר בתיכון לערוך את העיתון של בית הספר המקומי. הוא למד באוניברסיטת הרווארד ועבד בעיתון האוניברסיטה הרווארד קרימסון. הוא סיים את לימודיו בהרווארד ב-1981 והמשיך בלימודי במשפטים באוניברסיטת אוקספורד עם מלגת רודז. בין השנים 1983-4, למד ערבית באוניברסיטה האמריקאית בקהיר.

שימש כמתחמה בעיתון וושינגטון פוסט בשתי חופשות קיץ עד שהצטרף לעיתון הניו יורק טיימס בשנת 1984. בתפקידיו הראשונים שימש ככתב כלכלה, וככתב בלוס אנג'לס, בהונג קונג, בבייג'ינג ובטוקיו. הוא התקדם עד לתפקיד עורך שותף בפועל של העיתון ואחראי על מהדורת יום ראשון. בשנת 1990 זכה בפרס פוליצר על סיקורו של המחאות בסין כנגד השלטון ודיכויין. בשנת 1994 הוא פרסם ספר China Wakes: The Struggle for the Soul of a Rising Power על עבודתו בסין בשנים 1988-1993.

קריסטוף כותב טור ב"ניו יורק טיימס" מאז נובמבר 2001, והוא מרבה לסקר נושאים הקשורים לזכויות אדם וקונפליקטים מזוינים במדינות העולם המתפתח, במיוחד באפריקה ובאסיה.

הבמאי האמריקאי אריק דניאל מצגר צילם סרט דוקומנטרי אודותיו, בשם "Reporter". הבמאי התלווה לקריסטוף בקיץ 2007 לקונגו ולדארפור. הסרט הוקרן לראשונה בפסטיבל סאנדנס בשנת 2009. בשנת 2009 הוענק לו פרס דייטון לספרות שלום.

בשנת 2009 הוא פרסם ספר Half the Sky בו מתואר תפקיד הנשים בחברה בת זמננו תוך התמקדות בנושא זנות, אונס, חינוך נשים וכו'. פרק מיוחד בספר הוקדש לפרשה של מח'תאראן ביבי.

בשנת 1988 נישא לשירלי וודוון, והם מתגוררים באזור ניו יורק. הוא אב לשלושה.

## קישורים חיצוניים

* 

* טוריו באתר הניו יורק טיימס
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:עיתונאים אמריקאים
קטגוריה:בעלי טור אמריקאים
קטגוריה:זוכי מלגת רודס
קטגוריה:סגל ניו יורק טיימס
קטגוריה:בוגרי אוניברסיטת הרווארד
קטגוריה:בוגרי אוניברסיטת אוקספורד
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס פוליצר: פרשנות
קטגוריה:זוכי פרס פוליצר: דיווח בין-לאומי
קטגוריה:אמריקאים שנולדו ב-1959
קטגוריה:זוכי פרס דייטון לספרות שלום
נעמה חן

**נעמה חן** (נולדה ב-26 במאי 1986) היא מנחה, שדרנית וקריינית פרסומות.

## ביוגרפיה
חן נולדה ברעננה, שם גדלה ולמדה בין היתר במגמת תקשורת בתיכון אוסטרובסקי. התגייסה לגלי צה"ל והחלה לקריין במספר תוכניות עד אשר קיבלה את הגשת התוכנית "שתיקת הכבישים" בגלגלצ באופן קבוע. היא המשיכה להגיש אותה גם לאחר סיום שירותה הצבאי ב-2009.

בשנים 2010–2016 הגישה את התוכנית היומית "מתגלגלים" בגלגלצ המשודרת בין השעות 16:00–18:00, בעריכת אביעד רוזנבוים. בשנת 2012, לאחר שינויו של לוח שידורי התחנה, הורחבה התוכנית עד לשעה 19:00. בינואר 2016 סיימה את הגשת התוכנית ואת עבודתה בגלגלצ.

בשנים 2011–2012 שימשה כמגישת מבזקי חדשות בחברת החדשות של ערוץ 2 בטלוויזיה ובאינטרנט.

בשנת 2014 החלה להנחות את תוכנית האקטואליה "מדברים על זה" בערוץ 2 בשידורי "רשת", לצידו של שי גולדן. התוכנית ירדה מהאוויר בשנת 2015, לקראת מיתוג מחודש של הרצועה היומית של רשת בערוץ 2.

בנוסף, היא קריינית פרסומות, ברדיו ובטלוויזיה.

משנת 2014 היא מרצה במסלול הרדיו של בית הספר לתקשורת באוניברסיטת אריאל בשומרון.

החל מינואר 2016, משמשת כמגישת התוכנית "אקו לייף" בתחנת הרדיו eco99fm, וכאחראית הפרויקטים של רדיו ללא הפסקה 103FM.

בדצמבר 2016 החלה להגיש את מהדורת הבוקר טוב ברדיו 103fm ומשמשת בתפקיד זה לסירוגין עם פנינה בת-צבי.

## קישורים חיצוניים

* 

## הערות שוליים

קטגוריה:חיילי גלי צה"ל
קטגוריה:סגל חברת החדשות
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל אוניברסיטת אריאל בשומרון: בית ספר לתקשורת
קטגוריה:ישראליות שנולדו ב-1986
קטגוריה:ישראלים שנולדו ב-1986
מוזיאון החלל הרוסי

**מוזיאון החלל הרוסי** (ברוסית: **Мемориальный музей космонавтики**; נקרא גם: "**מוזיאון הרפתקאות החלל**" או "**המוזיאון לזכר הקוסמונאוטים**") הוא מוזיאון במוסקבה, רוסיה, המוקדש לחקר החלל. הוא ממוקם בתוך בסיס אנדרטת כובשי החלל בנפת אוסטנקינו. המוזיאון מכיל מגוון רחב של תערוכות בנושא החלל, ומודלים המאפשרים לחקור את ההיסטוריה של הטיסה והאסטרונומיה בחקר החלל וגם טכנולוגיות בתחום החלל, וחלל בתחום האמנות. על פי לוח התיירות הרוסי באוסף המוזיאון ישנם כ-85,000 פריטים שונים, ו-300,000 מבקרים בשנה

## היסטוריה
הקמת האנדרטה החלה בשנת 1964 אולם מוזיאון החלל שבתוכו נפתח רק שבע שנים מאוחר יותר. בטקס הפתיחה שהתקיים ב-10 באפריל 1981 לציון 20 שנה לטיסתו של יורי גאגרין לחלל, שהפך להיות האדם הראשון שהגיע לחלל, הוכרז "**יום יורי גאגרין**" בטקס מיוחד.

במקור המוזיאון התמקד באופן כמעט בלעדי על תוכנית החלל הסובייטית עם נושאים מרכזיים כגון הקוסמונאוטים הסובייטיים: "יורי גגרין וסרגיי קורוליוב, והחלליות ספוטניק ו-סויוז.

ב-"**יום הקוסמונאוטים**" 2009 נפתח המוזיאון מחדש לאחר שלוש שנים של שיפוץ ושל שיקום וגם שילש את שטחו והוסיף אגפים חדשים המוקדשים לתוכניות החלל ברחבי העולם, כולל ארצות הברית, אירופה, סין וגם של תחנת החלל הבינלאומית המוזיאון מציג כעת תערוכות פעילות, כמו כן שופצה גם שדרת הקוסמונאוטים המחברת את המוזיאון והאנדרטה עם תחנת הרכבת התחתית של מרכז התערוכה של כל רוסיה. המוזיאון הוא אחד האהובים על סטודנטים ברחבי העולם וגם אחת האטרקציות התיירותיות של העיר.

## גלריה

קובץ:Krechet.JPG
קובץ:Soviet rocket propulsion RD-214.JPG
קובץ:Gagarin's capsule in Moscow Cosmonautics museum.jpg
קובץ:Soviet moonrover.JPG


## ראו גם
* אנדרטת כובשי החלל
* שדרת הקוסמונאוטים

## קישורים חיצוניים
 
* 

## הערות שוליים

קטגוריה:מוזיאונים להיסטוריה
רוסיה
קטגוריה:מוסקבה: מבנים
קטגוריה:תוכנית החלל הסובייטית
קטגוריה:קוסמונאוטים
קטגוריה:מוסקבה: מוזיאונים
קטגוריה:מוזיאוני אוויר וחלל
קטגוריה:תוכנית החלל הרוסית
אנדריאה פטקוביץ'

**אנדריאה פטקוביץ**' (בסרבית-קרואטית:** Андреа Петковић**; נולדה ב-9 בספטמבר 1987 בטוזלה) היא שחקנית טניס מגרמניה ממוצא סרבי. דורגה בשיאה במקום ה-9 בעולם בדירוג ה-WTA. פרשה בשנת 2022.

הייתה אלופת גרמניה בטניס לנשים בשנים 2007 ו-2009. מתאמנת תחת הדרכתו של פיטר פופוביץ' ואביה זוראן פטקוביץ'.

## ביוגרפיה
בטורניר מיאמי שנערך במרץ 2011 זכתה פטקוביץ' להישג הגדול ביותר שלה בקריירה, לאחר ששיחקה בשלב חצי גמר בטורניר ברמת פרמייר. היא ניצחה בשלב שמינית הגמר את קרוליין ווזניאקי מדנמרק (1 בעולם) ובשלב רבע הגמר את ילנה יאנקוביץ' מסרביה (7 בעולם). בשלב חצי הגמר היא הפסידה למריה שראפובה מרוסיה (13 בעולם) ב-3 מערכות. לאחר הטורניר היא עלתה לדירוג השיא שלה, 19 בעולם. במאי היא זכתה בטורניר שטרסבורג לאחר ניצחון בגמר על מריון ברטולי מצרפת שפרשה במערכה השנייה עקב פציעה. באוקטובר הפסידה בגמר טורניר בייג'ינג לאגניישקה רדוונסקה בשלוש מערכות.

## קישורים חיצוניים

* 

קטגוריה:טניסאיות גרמניות
קטגוריה:דרמשטאדט: אישים
קטגוריה:טניסאיות גרמניות באולימפיאדת ריו דה ז'ניירו (2016)
קטגוריה:גרמניות שנולדו ב-1987
קטגוריה:גרמנים שנולדו ב-1987
ליקה לי

**לי ליקה טימוטיי זכריסון** (בשוודית: **Li Lykke Timotej Zachrisson**; נולדה ב-18 במרץ 1986) הידועה בשם הבמה שלה **ליקה לי** היא זמרת אינדי פופ שוודית השרה בשפה האנגלית. 

## ביוגרפיה
### ראשית חייה

ליקה לי נולדה בשוודיה ב-1986 לאב מוזיקאי ואם צלמת. כשהייתה בת 6, עברה משפחתה לפורטוגל למשך חמש שנים. בנוסף התגוררה המשפחה במרוקו, ותקופות קצרות בנפאל והודו. בגיל 19 עברה לברוקלין, ניו יורק לתקופה של 3 חודשים ושבה לשם בגיל 21 על מנת להקליט את אלבומה הראשון.

### קריירה

בשנת 2007 הוציאה לי מיני-אלבום בשם "Little Bit" שזכה להצלחה יחסית. אלבומה הראשון, "Youth Novels", יצא בהפצה מצומצמת ב-30 בינואר 2008 ובהפצה אירופאית מורחבת ביוני של אותה השנה. האלבום זכה לביקורות טובות וליקה לי סומנה כהבטחה. בשנה זו שיתפה פעולה עם מספר אמנים, ביניהם רויקסופ וקניה וסט. שירה Possibility נכלל בפס-הקול של הסרט דמדומים 2: ירח חדש.

אלבומה השני, "Wounded Rhymes", יצא בשנת 2011, קיבל ביקורות מהללות ונחשב על פי מגזינים רבים - ביניהם מגזין Q, הניו יורק טיימס והרולינג סטון - לאחד האלבומים הטובים של שנה זו. מתוך האלבום יצאו מספר שירים מצליחים, ביניהם "Get Some" ו-"I Follow Rivers".

## דיסקוגרפיה

### אלבומי אולפן

* 2008: *Youth Novels*
* 2011: *Wounded Rhymes*
* 2014: *I Never Learn*
* 2018: *So Sad So Sexy*
* 2022: *Eyeye*

## פרסים ומועמדויות

## קישורים חיצוניים

* 

* 
* 
* 
* ליקה לי באתר רדיו מוסיכיף 69FM.
* נטעלי גבירץ, לייק לליקה לי, באתר mako, 5 ביוני 2014

## הערות שוליים

קטגוריה:זמרות שוודיות
קטגוריה:זמרות-יוצרות שוודיות
קטגוריה:ילידות 1986
קטגוריה:שוודים שנולדו ב-1986
בית החולים ליולדות פרויד

250px|ממוזער|שמאל|לוחית זיכרון בכניסה לבית החולים לשעבר "פרויד"
**בית החולים ליולדות פרויד** היה בית חולים פרטי לרפואת נשים ובית יולדות, בהנהלת ד"ר יצחק פרויד (פריד), שפעל בשנים 1928 עד 1955 ברחוב יהודה הלוי 9 בתל אביב. במלחמת העצמאות, בעת התקפת האצ"ל על יפו, שימש כבית חולים צבאי וכמפקדה של הארגון.

בבית החולים נולדו כ-30,000 ילדים
## היסטוריה
הבניין נבנה ב-1924, בסגנון נאו קלאסיזם, כווילה פרטית של מנהל בנק ברקליס, שמעון מזרחי, סבו של עו"ד שמעון מזרחי, יו"ר מכבי תל אביב. ב-1928 נוספה לו קומה, ונפתח בו בית יולדות.

ד"ר פרויד עלה לארץ ישראל מרוסיה. לפני עלייתו היה מנתח בצבא האדום, למד רפואה בברלין, ועבד כרופא כפרי בגרמניה וכרופא מיילד בקובנה. במשך כל שנותיו של בית החולים שימש פרויד כרופא ראשי, ואשתו ניהלה את משק הבית.

באפריל 1948, במהלך מלחמת העצמאות, נעזב בית החולים בגלל הפגזת האזור. האצ"ל תפס את הבניין והפך אותו למפקדה ולבית חולים צבאי, בפיקודו של החובש הראשי של הארגון, , שנהרג מאוחר יותר במבצע יואב. בית החולים ליולדות נפתח מחדש ביוני 1948.

בתחילת שנות ה-50 התקשה בית החולים לעמוד בתחרות עם בתי יולדות אחרים, ביניהם מוסדות ציבוריים כבית היולדות הקריה שנפתח ב-1951, והוא נסגר בפברואר 1955 אחרי שנתיים של קשיים כלכליים.

הבניין משמש כיום, לאחר שיפוץ, כבית ועד מנהלי בנק לאומי לישראל.

## קישורים חיצוניים

* 
* 

## הערות שוליים

פרויד
קטגוריה:אצ"ל
פרויד
קטגוריה:הסגנון האקלקטי בארץ ישראל
קטגוריה:לב העיר
קטגוריה:רחוב יהודה הלוי
פרויד
קטגוריה:תל אביב לפני הקמת מדינת ישראל
ברכת הגשמים

**ברכת הגשמים** היא ברכת הודאה שמברכים על ירידת גשם.

## מתי מברכים?
המקור לברכת הגשמים הוא במסכת ברכות: . רש"י בפירושו לתלמוד, מסביר שהאלגוריה מכוונת לשלולית מים המקפצת לקראת כל טיפה הנופלת עליה: .

התלמוד מתחיל את הדיון בשאלה מתי יש לברך ברכה זו בסתירה בין משנה לברייתא. במשנה כתוב כי יש לברך ברכת הטוב והמטיב, ואילו בברייתא מובא נוסח ברכת הגשמים. במסקנת הדיון בתלמוד ישנן שתי אפשרויות להסביר את הסתירה:
* האפשרות הראשונה תלויה בכמות: אם יורד הרבה גשם - אז מברכים ברכת הגשמים, ואם יורד מעט - אז מברכים ברכת הטוב והמטיב.
* האפשרות השנייה תלויה במניע: אם יש לאדם קרקע חקלאית הזקוקה לגשם - עליו לברך ברכת הטוב והמטיב, ואם אין לו - עליו לברך ברכת הגשמים.

התלמוד הירושלמי דן בשאלה של העונה בה יש לברך ברכה זו. מובאת שם מחלוקת בעניין, בין רבי יוסה בשם רבי זעירא לבין רבי תנחום. רבי יוסה אומר כי ברכה זו תוקנה רק למקרה בו הייתה בצורת וחכמים גזרו תענית, ואז כשיורד הגשם יש לברך את ברכת הגשמים. לעומתו, רבי תנחום סבור שבכל פעם שמתחיל לרדת גשם - יש לברך ברכת הגשמים. להלכה נפסק שברכת הגשמים אינה קשורה דווקא לתענית לאחר בצורת, אלא בכל פעם שיורדים גשמים יש לברך אותה.

### הלכה למעשה

הרמב"ם פוסק בהלכות תעניות שכאשר יש בצורת והציבור מתענה ויורדים גשמים - יש לקרוא הלל, וכלל אינו מזכיר בהלכות אלו של תעניות את ברכת הטוב והמטיב או ברכת הגשמים. בהלכות ברכות, לעומת זאת, לגבי ברכת הגשמים וברכת הטוב והמטיב, הרמב"ם מקבל את החילוק של התלמוד, ואף מוסיף לו מקרה שלישי: אדם שיש לו קרקע חקלאית - מברך ברכת שהחיינו; אדם שיש לו קרקע חקלאית בשותפות עם אדם אחר - מברך ברכת הטוב והמטיב; ואדם שאין לו קרקע חקלאית משלו - מברך ברכת הגשמים.

השולחן ערוך פוסק באופן שמשתמע לשתי פנים:  בלשונו ניתן לראות כי מדובר בברכת הגשמים, שכן הוא מזכיר את ההגדרה "שיעלו עליהם אבעבועות מן המטר וילכו זה לקראת זה" הדומה מאוד בצורתה להגדרת התלמוד בנוגע ל"משיצא חתן לקראת כלה". לכאורה ניתן לראות כי הוא חולק על הרמב"ם, שכן הוא מזכיר שיש לברך את הברכה רק לאחר עצירת גשמים ולא בכל מקרה, אך הרב משה צבי נריה מפרש כי לא מדובר בבצורת ממש, אלא בכל פעם ששמחים בירידת גשמים לאחר שהם חסרו - ניתן לברך.

## נוסח הברכה
בתלמוד לאחר שמביא את הנוסח הברכה, דן בנוגע לחתימתה: 

## ראו גם
* משיב הרוח ומוריד הגשם
* ברכת השנים

## קישורים חיצוניים
* ברכת עצירת גשמים, מאת הרב אליעזר מלמד באתר פניני הלכה.
* 
*

## הערות שוליים

קטגוריה:גשם ביהדות
קטגוריה:ברכות השבח
NPR

שמאל|ממוזער|250px|מטה NPR בוושינגטון
**NPR** (**National Public Radio**) היא רשת הרדיו הציבורית של ארצות הברית, מלכ"ר שבסיסו בוושינגטון אשר פועל דרך 797 תחנות מקומיות ברחבי ארצות הברית. עלויות התפעול של הרשת מתבססות בעיקר על תרומות מארגונים, מעסקים ומאנשים פרטיים.

הרשת נוסדה בשנת 1970 בעקבות חקיקת "חוק השידור הציבורי של שנת 1967" ("Public Broadcasting Act") אשר הוביל להקמת קואופרטיב של תחנות רדיו שאינן מסחריות במקום רשת הרדיו החינוכית שפעלה בשנים הקודמות.

תחנות הרדיו המקומיות החברות ברשת NPR אינן נדרשות לשדר את כל התוכניות אותן NPR מפיקה, ולרוב הן משדרות תכנים שהופקו על ידי גורמים רבים ושונים.

הרשת מפיקה ומפיצה תוכני חדשות ותרבות שונים. תוכניות הדגל של רשת NPR הן התוכנית "Morning Edition" (מהדורת חדשות הבוקר של הרשת) והתוכנית "All Things Considered" (מהדורת חדשות הצהריים של הרשת) אשר משודרות כמעט בכל התחנות המקומיות החברות ברשת NPR.

תוכני הרשת זמינים להורדה בחינם גם ברשת האינטרנט, ברשתות הסלולר, ובפודקאסטים.

## תוכניות
להן רשימה חלקית של תכנים בולטים המופקים ו/או מופצים על ידי רשת NPR:

**תוכניות רדיו המופקות באולפני NPR בוושינגטון ובלוס אנג'לס:**
*Morning Edition - מהדורת חדשות הבוקר בהנחיית סטיב אינסקיפ ורנה מונטאגני.
**Weekend Edition Saturday - גרסת יום שבת של התוכנית "Morning Edition" בהנחיית סקוט סיימון.
**Weekend Edition Sunday - גרסת יום ראשון של התוכנית "Morning Edition" בהנחיית ליאן הנסן.
*All Things Considered - מהדורת חדשות הצהריים בהנחיית רוברט סיגל, מישל נוריס ומליסה בלוק.
**Weekend All Things Considered - גרסת סוף השבוע של התוכנית "All Things Considered".
*Talk of the Nation - תוכנית אקטואליה בהשתתפות המאזינים בהנחיית ניל קונאן.
**Science Friday - גרסת יום שישי של התוכנית "Talk of the Nation" אשר עוסקת בנושאים הקשורים למדע בלבד בהנחיית איירה פלאטו.
*Tell Me More - תוכנית אקטואליה/ראיונות בהנחיית מישל מרטין.
*Wait Wait Don't Tell Me - חידון אקטואליה הומוריסטי בהנחיית פיטר סגל.
*A Way With Words - תוכנית העוסקת בשפה האנגלית בהנחיית מרתה בארנט וגרנט בארט.
*All Songs Considered - פודקאסט העוסק במוזיקה בהנחיית בוב בויילן.
*Thistle and Shamrock - תוכנית העוסקת במוזיקה קלטית בהנחיית פיונה ריצ'י.

**תוכניות רדיו המופקות על ידי גורמים אחרים ומופצות על ידי NPR:**
*Car Talk - תוכנית ייעוץ לתיקון הרכב בהשתתפות המאזינים בהנחיית טום מאגליאוזי וריי מאגליאוזי.
*Fresh Air - תוכנית אירוח בה מתקיימים ראיונות עם סלבריטאים ומוצגים ביקורות על תוכני בידור.
*Latino USA - תוכנית שבועית באורך שעה וחצי על סוגיות הנוגעות לקהילה הלטינית בהנחיית מריה הינוג'וסה.
*On the Media - תוכנית שבועית על עיתונות, אינטרנט וחופש הביטוי.
**Mountain Stage* - תוכנית מוזיקלית המציגה מוזיקה מגוונת, מהמסורתית ועד המודרנית בהנחיית לארי גרוס  (1983 - 2021) ולאחר מכן קתי מאטיאה  (החל מ-2021)

## ראו גם
*שידור ציבורי

## קישורים חיצוניים

*
* 

קטגוריה:ארצות הברית: רדיו
קטגוריה:רדיו ציבורי
המשבר הפוליטי בחוף השנהב (2010–2011)

המשבר הפוליטי בחוף השנהב פרץ בדצמבר 2010, בשל ניצחונו של אלאסן ואטארה בבחירות שגבר על הנשיא המכהן לוראן גבאגבו, אלא שגבאגבו סירב לפנות את כסאו והכריז כי תוצאות הבחירות פוברקו. הסכסוך הפך לעימות מזוין שגבה את חייהם של כ-1,500 בני אדם, והסתיים רק באפריל 2011 - עם התערבות כוחות צבא צרפתיים. 

## רקע
הרקע למשבר הפוליטי בחוף השנהב, שפרץ לקראת פתיחת שנת 2011, מקורו בבחירות לנשיאות המדינה שנערכו בנובמבר 2010 ובהן ניצח אלאסן ואטארה, מנהיג סיעת הרפובליקנים. הוא גבר על הנשיא המכהן לוראן גבאגבו, אך האחרון סירב לפנות את כסאו למרות הלחץ הבינלאומי עליו. ואטארה זכה לתמיכת מיליציית המורדים המוסלמים השולטים מצפון לקווי הפסקת האש, בעוד גבאגבו שולט בדרום הנוצרי העשיר, בו מרוכזת עיקר הפעילות הכלכלית של חוף השנהב - הכוללת נתח של שליש מייצוא הקקאו העולמי. גבאגבו מגובה בכוחות צבא ומשטרה, כמו גם מסיוע של שירותי ביטחון המדינה, בעוד ואטארה נתמך על ידי יחידות קומנדו חתרניות, אותן אלה שהיו מעורבות במלחמת האזרחים הראשונה במדינה.

על רקע המשבר אירעו במדינה אירועים אלימים, שהביאו לחששות במערב מפני פרוץ מלחמת אזרחים בעלת אופי אתני.


קובץ:Alassane Ouattara.jpg|אלאסן ואטארה, הנשיא הנבחר של חוף השנהב
קובץ:Laurent Gbagbo (2008).jpg|לוראן גבאגבו, נשיא חוף השנהב בשנים 2000–2010.


## מהלך האירועים
מלחמת האזרחים השנייה בחוף השנהב, כפי שמכונים האירועים, היא ההתנגשות בין כוחות ואטארה לכוחות גבאגו, שמתבצר בארמון הנשיאות באבידג'ן ומסרב להכיר בתוצאות הבחירות. האירועים לוו בהרג אזרחים ואנשי שני הצדדים. המאבק תפס כותרות נרחבות בעולם, בשל היותה של חוף השנהב לאחת מיצואנית הקקאו הגדולות בעולם וחשש שהמשבר יוביל לעלייה במחירי הקקאו.

בינואר 2011 המשבר העמיק לכדי מאבק מזוין בין שני הנצים ובמרץ אותה שנה החמיר המשבר לכדי מלחמה של ממש, שבו מעורבים כוחות שיטור וצבא מקומיים ויחידות צבא זרות, בעיקר של צבא צרפת והאו"ם (UNOCI, משימת האו"ם בחוף השנהב).

במרץ 2011, התקדמו כוחותיו של ואטארה אל הבירה אביג'אן ואז השתלטו כוחות האו"ם על נמל התעופה הבינלאומי של אביג'אן, ונטלו לעצמם את תפקידי השיטור על עיר הבירה. ב-31 במרץ ירו כוחות התומכים בגבאגבו לעבר כוחות האו"ם בקרב שנמשך שעות ובכמה חלקים בעיר. כמה שומרי שלום נפצעו.

באפריל 2011 חלו התפתחויות משמעותיות במשבר שבמסגרתו, חיילי האו"ם וכוחות צבא צרפתיים סייעו למורדים, תומכיו של ואטארה, להשתלט על עיר הבירה אביג'אן. במהלך מבצע משולב של הכוחות חולצו במבצע דרמטי אנשי שגרירות ישראל, כ-10 במספר, שהתבצרו בבניין השגרירות וספגו מטחי אש כבדים, בעת שהותם בבניין.

ב-11 באפריל 2011 פרצו כוחות מיוחדים של צבא צרפת לארמון הנשיאות ברובע קוקודי באביג'אן ועצרו את לוראן גבאגבו, הנשיא שמסרב להודות בתבוסתו בבחירות 2010. מיד לאחר מעצרו, הוא הועבר לידי הכוחות הנאמנים לנשיא הנבחר, ואטארה, וגבאגבו הועבר למעצר בית תחת אבטחה כבדה.

ב-18 באוגוסט 2011, הואשמו לוראן גבאגבו ורעייתו סימון על ידי בית המשפט בחוף השנהב באשמת ביזה, שוד, מעילה וביצוע פשעים כלכליים. התובע בבית המשפט היה קאודיו קופי שמסר כי רעייתו של גבאגבו כבר הואשמה בשורת סעיפים בפשעי כלכלה והועברה לבית הכלא לנשים.

## קישורים חיצוניים

* 
* 

## הערות שוליים

קטגוריה:חוף השנהב: היסטוריה
קטגוריה:2010 בפוליטיקה
קטגוריה:2011 בפוליטיקה
קטגוריה:חוף השנהב: פוליטיקה
קטגוריה:משברים פוליטיים
קטגוריה:2010 באפריקה
קטגוריה:2011 באפריקה
עילפון חושים

**עילפון חושים** (באנגלית: **Coma**) הוא סרט מתח אמריקאי משנת 1978, בבימויו של מייקל קרייטון. הסרט מבוסס על ספר באותו שם מאת רובין קוק, שפורסם ב-1977.

## עלילה
העלילה מתרחשת ברובה בבית החולים בוסטון ממוריאל. הסרט נפתח כאשר הפלה מסתבכת והחולה ננסי גרינלי מאבדת את הכרתה, ומאוחר יותר מתה. חברתה הטובה סוזן ווילר, רופאה בבית החולים (בגילומה של השחקנית הקנדית ז'נבייב בוז'ולד), חושדת כי משהו אינו כשורה בחדר הניתוח שבו נותחה ננסי. חשדותיה מתאמתים כאשר היא מגלה שניתוחים רבים שבוצעו בחדר זה "הסתבכו", וחולים רבים לא יצאו ממנו בחיים.
סוזן מחליטה לחקור, והעלילה מסתעפת כאשר היא מגיעה למתקן שבו מוחזקים החולים שנכנסים לתרדמת, ומגלה כי במתקן מתבצעים ניתוחים בהם נעקרים איברים שונים מגופות המטופלים, שנמכרים בסכומים גבוהים לכל המרבה במחיר.
לאחר הגילוי יוצאת הרופאה למאבק למען הצדק, ומסכנת את חייה בתהליך.

השחקן מייקל דאגלס מגלם את ד"ר מארק בלואוס, בן זוגה של סוזן. בסרט מופיעים גם טום סלק ואד האריס.

## קישורים חיצוניים

## הערות שוליים

קטגוריה:סרטי מטרו גולדווין מאייר
קטגוריה:סרטים על רפואה
קטגוריה:סרטי מתח אמריקאיים משנת 1978
קטגוריה:סרטי דרמה אמריקאיים משנת 1978
קטגוריה:סרטי אימה אמריקאיים משנת 1978
קטגוריה:סרטי 1978
קטגוריה:סרטים המבוססים על רומנים אמריקאים
אפולוניוס איש טיאנה

[שמאל|ממוזער|200px|פסלו העתיק של אפולוניוס אשר מוצג במוזיאון [כרתים שביוון]]
**אפולוניוס איש טיאנה** (יוונית: Ἀπολλώνιος ὁ Τυανεύς; 15 לערך –100 לערך) היה פילוסוף יווני, ידוע בעיקר בתפישת עולמו השונה לעומת תקופתו המלאה בתהפוכות.

רוב המידע על אפולוניוס מגיע מהספר "חיי אפולוניוס איש טיאנה" (Vita Apollonii Tyanensis) שכתב פילוסטרטוס (Lucius Flavius Philostratus), שהסתמך על מספר מקורות שלא שרדו.

## מוצאו
אפולוניוס נולד בטיאנה אשר בפרובינקיה הרומית קפדוקיה, באסיה הקטנה של התקופה הרומית, למשפחה יוונית בעלת אמצעים. אפולוניוס למד את האסכולה הפיתגוראית, יחד עם תלמידו ושותפו למסעות דמיס, שהה ולמד זמן מה באימפריה הפרתית, בגיל 20 החל 5 שנים של דומיה שאחריהן נסעו דמיס והוא דרך מסופוטמיה וממלכת פרס לתת-היבשת ההודית, שם למדו ודאנטה. כשחזר, הפך למטיף נודד, הקים חוג תלמידים ועשה נסים.

הופעתו של אפולוניוס בהיסטוריה מלווה במעטה של ערפל ולא ברורה, אך הוא מוזכר בכתבים שונים בעיקר במאות הראשונות לספירה.

## תורתו
כפילוסוף יווני נהר אפולוניוס אחר האמת היום-יומית, כמו כן ניסה להבין את המשמעות שבין בני האדם לאל וליקום.

לפי דעתו של אפולוניוס האל הוא גדול, כולו אינטליגנציה, נואוס, ואינו רוצה שבני האדם יסגדו לו בתפילות ובטקסים, אלא על ידי התעמקות באינטלקט ובשכל.

עצם היותו פילוסוף אשר פעל בתחילת המאה הראשונה, בתקופתו של ישו, גרמה להשוואה לעיתים קרובות בין אפולוניוס לישו מנצרת.

## מעשיו ופועלו
אפולוניוס היה ידוע במעשי הניסים אשר בוצעו ללא הסבר הגיוני, ויצרו רושם רב בקרב האוכלוסייה האריסטוקראטית אשר נהרה אחריו, ובקרב פשוטי העם.

פעולותיו העיקריות מצאו עניין בעיקר אל מול אנשי החברה הגבוהה במקום העיר טיאנה, דעותיו השונות והמיוחדות מצאו להן אוזן קשבת אצל האסכולה הנכבדה שבעיר, אך גם נגעו לפשוטי העם במיוחד כאשר ביצע דברים אשר נמדדו כניסים שונים ומיוחדים אשר לא נמצא להם הסבר בקרב האוכלוסייה אשר צפתה במתרחש.

## קישורים חיצוניים

* אפולוניוס באתר ליוויניוס (אנגלית)
* אפולוניוס אתר אוסף מקורות (אנגלית)
* 

קטגוריה:פילוסופים יוונים
קטגוריה:אישים שנעלמו ואותרו
קטגוריה:אישים שחיו במאה ה-1
סידרומלן

שמאל|ממוזער|250px|מפגש של לבה עם מים
**סידרומלן** (מיוונית: Σιδηρώ, סידֶרוֹ – ברזלי, μέλας, מֶלָס – שחור) הוא סלע געשי – סוג של זכוכית געשית הנוצר מהתקררות מהירה מאוד של לבה בזלתית, הנגרמת במגעה עם מים. הסלע נוצר בהתפרצויות פריאטו-מגמטיות – בעיקר תת-ימיות ותת-קרחוניות, או בגופי מים מעל פני השטח.

## היווצרות
שמאל|ממוזער|200px|וולפגנג סרטוריוס פון ואלטרסהאוזן
סידרומלן נוצר מלבה בטמפרטורה גבוהה מאוד. מיקום הסידרומלן באתרים רבים קרוב להר הגעש מצביע על טמפרטורת לבה גבוהה והתגבשות קרוב ללוע בגלל התקררות מהירה מאוד בסביבה רטובה.

ברסיסים פירוקלסטיים של סידרומלן חלה דיאגנזה והוא הופך קשה יותר. התקשות זו מתרחשת בעקבות פלגוניזציה – הפיכה של הסידרומלן לפלגוניט.

## מאפיינים
סידרומלן הוא סלע אמורפי, מאחר שהתקררותה המהירה של הלבה אינה מאפשרת צמיחה של גבישים.

הסלע מייצג סדרה של בזלות אלקליות, בהן בסניט (Basanite), הוואיט (Hawaiite), מוגריט (Mugearite), טפריט (Tephrite) ונפליניט (Nephelinite). סידרומלן דומה בהרכבו הכימי לטקיליט, אך חסר את תחמוצות הברזל הקיימות בטקיליט. מסיבה זו הוא שקוף, אם כי קיימים בו גוונים צהובים וחומים.

## גילוי
לגילוי הסידרומלן ולהענקת שמו אחראי הגאולוג הגרמני וולפגנג סרטוריוס פון ואלטרסהאוזן (Wolfgang Sartorius von Waltershausen, 1809-1876). ואלטרסהאוזן היה הראשון לדון בקיומם ובתפוצתם של יסודות קורט בסלעים געשיים – מהם מנה 23, כמו גם בהימצאות תחמוצות באותם סלעים. ממחקריו על סלעים פירוקלסטיים עלה כי היווצרותם נובעת מהשפעת מים על המאגמה.

במסעות שערך בסיציליה בשנת 1835 זיהה ואלטרסהאוזן לראשונה סוג של טוף חום, לו קרא "פלגוניט" על שם העיירה הסמוכה, פלגוניה (Palagonia). מבדיקה כימית שערך בסלע עלה כי הוא עשיר באופן לא רגיל במים (12-23%) ובברזל. במסע שערך בשנת 1845 לאיסלנד עם רוברט בונזן, הוא הבחין כי בסמיכות לפלגוניט נמצא חומר זכוכיתי נטול מים הדומה לאובסידיאן, לו קרא "סידרומלן". ואלטרסהאוזן הוכיח כי פלגוניט הוא בעצם סידרומלן שספג מים, וממיקומו הגאולוגי הסיק כי הוא תוצר של התפרצות תת-קרחונית.

## ראו גם
*גאולוגיה - מונחים
*התפרצות געשית
*היאלוקלאסטיט

## לקריאה נוספת
***Encyclopedia of Volcanoes**,  , Academic Press
***Encyclopedia of Geology**, Elsevier Academic Press, First edition 2005, 

## קישורים חיצוניים

*לבה ומים

## הערות שוליים

קטגוריה:סלעים
קטגוריה:סלעי יסוד
קטגוריה:סלעים געשיים
קטגוריה:זכוכית געשית
קהילת המודיעין השווייצרית

**קהילת המודיעין של [[שווייץ]]** הוא מכלול של ארגונים לאיסוף מודיעין המופקדים על הגנת המדינה ואבטחת האינטרסים של שווייץ.

## שירות הביון הפדרלי

ב-1 בינואר 2010 הוקמה סוכנות ביון חדשה בשווייץ, המאגדת שני ארגונים קודמים. **שירות הביון הפדרלי** (**Nachrichtendienst des Bundes**), שאך זה נוסד, מאגד את שירות הניתוח והמניעה לשעבר ואת שירות המודיעין האסטרטגי הקודם. הסוכנות היא ארגון ביון מודרני ורב עוצמה, המשתף כיום פעולה עם ארגוני ביון במדינות השכנות.

השירות משתף פעולה עם המחלקה הפדרלית להגנה האזרחית, הגנה וספורט, המחלקה הפדרלית למשפטים ומשטרה, המחלקה הפדרלית לעניינים כלכליים והמחלקה הפדרלית לענייני חוץ.

## שירות הביון הצבאי
**שירות הביון הצבאי** (גרמנית: Militärischer Nachrichtendienst; צרפתית: Service de renseignement militaire; איטלקית: Servizio informazioni militare) היא סוכנות המודיעין הצבאי העיקרית של שווייץ.

## שירות פיקוח התקשורת והדואר
שירות פיקוח התקשורת והדואר (צרפתית: Surveillance de la correspondance par poste et télécommunication, SCPT; גרמנית: Überwachung Post- und Fernmeldeverkehr, ÜPF; איטלקית: Sorveglianza della corrispondenza postale e del traffico delle telecomunicazioni, SCPT) זהו גוף מודיעין משטרתי בתוך המחלקה הפדרלית למשפט ומשטרה שמאז ינואר 2008 אחראי לתיאום וביצוע האזנות לבקשת מערכת המשפט השווייצרית ובהוראת רשויות החקירה.

## קישורים חיצוניים

* 

קטגוריה:שווייץ: צבא וביטחון
קטגוריה:ארגוני ביון
עניינים שבלב

**עניינים שבלב** (**Change of Heart**) הוא רומן שנכתב על- ידי הסופרת ג'ודי פיקו.
זהו ספרה ה-17 של הסופרת אשר יצא לאור בשנת 2008. הספר תורגם לעברית על ידי דנה אלעזר הלוי ויצא לאור בהוצאת כנרת–שרף בשנת 2010.

## עלילה
בתחילת הספר מתואר רצח אדם על ידי שיכור אשר משאיר מאחוריו את אשתו של הנהרג - ג'ון ואת ביתו אליזבת.
בזירת המשטרה ג'ון פוגשת קצין משטרה בשם קורט נילון, אשר הופך להיות חבר קרוב ואף מתחתן עם ג'ון.
שנים לאחר מכן ג'ון נכנסת להיריון והיא וקורט מתכננים לבנות תוספת לביתם. בחור צעיר בשם שיי בורן מציע לעזור בבניית התוספת ואת הרגע הזה מתארת ג'ון כתחילת הסוף.

שיי תויג כחשוד היחידי והעיקרי כאשר אליזבת וקורט נרצחים.
המקרה והמשפט הפכו לסנסציה תקשורתית. המושבעים הרשיעו את שיי על שני סעיפים של רצח בכוונה ומתלבטים לגבי עונש מוות. כאשר מייקל ריט, המושבע האחרון שהתנגד למתן עונש מוות לשיי, מסכים בגלל לחצם של שאר המושבעים שיי בורן נידון למוות.

11 שנים מאוחר יותר שיי מועבר לכלא במדינת קונקרד. במהלך הלילה הראשון שלו בכלא אומר שיי לשכנו לתא, לושיוס דופרנס, שהוא מעוניין לתרום את ליבו לילדה קטנה שראה בטלוויזיה, שהיא אליזבת, ביתה של ג'ון.

ג'ון מסכימה לפגוש את שיי ושואלת אותו " למה עשית את זה", שיי עונה לה ש" יותר טוב שאליזבת מתה". ג'ון לא מסכימה לקחת את הלב של שיי. מגי עורכת דין צעירה, מתחילה לטפל בעניינים על מנת ששיי יוכל להיתלות וכך יוכל לתרום את ליבו בטענה שזו דתו. ליבו של שיי נמצא כהתאמה מושלמת לגופה של קלייר, ביתה של ג'ון . האם ג'ון תסכים לקחת את הלב?

הספר דן בעניינים אתיים כמו ויתור על נקמה במישהו שנוא למען האפשרות להציל אחר? האם להגשים את משאלתו האחרונה של אויב על מנת שהחלומות שלכם יתגשמו?

## דמויות
ג'ון נילון- אמא של אליזבת וקלייר, אלמנתם של ג'אק וקורט

אליזבת נילון- ביתה הראשונה של ג'ון מנישואיה לג'אק

קורט נילון- השוטר בזמן התאונה, שלבסוף היה לבעלה השני של ג'ון

קלייר נילון- ביתם של ג'ון וקורט, הזקוקה להשתלת לב

שיי בורן- הנאשם ברצח אליזבת וקורט

מייקל רייט- היה אחד מהמושבעים במשפטו של שיי, כיום כומר

מגי בלום- עו"ד מהאגודה לזכויות האזרח

לושיוס דופרנס- חברו למפלס של שיי בורן

גרייס בורן- אחותו של שיי בורן

## קישורים חיצוניים
* 

קטגוריה:ספרי 2008
קטגוריה:ספרי הוצאת כנרת
לין קולינס

**ויולה לין קולינס** (באנגלית: **Viola Lynn Collins**; נולדה ב-16 במאי 1977) היא שחקנית קולנוע ותיאטרון אמריקאית. מוכרת מתפקידיה בסרטים "אקס מן המקור: וולברין", "הסוחר מוונציה", "פתאום 30" ו"הבית באגם".

## ביוגרפיה
קולינס נולדה במחוז האריס, טקסס שבארצות הברית למשפחה נוצרית-בפטיסטית. למדה דרמה ב"בית הספר ג'וליארד" ורכשה ניסיון משחק ראשוני בזכות תפקידים שגילמה במספר מחזות שייקספיריים.
מה שעזר לקולינס בתפקיד הפריצה שלה, פורציה בעיבוד הקולנועי למחזה "הסוחר מוונציה".

## קריירה
בשנת 2004 שיחקה בתפקיד משני בקומדיה "פתאום 30" בכיכובה של ג'ניפר גארנר, ובשנת 2006 בדרמה הרומנטית "הבית באגם" של הבמאי אלחנדרו אגרסטי בכיכובם של סנדרה בולוק וקיאנו ריבס. ובשנת 2008 שיחקה בסדרה "דם אמיתי".

קולינס התפרסמה בתפקיד קיילה סילברפוקס חברתו של לוגן (יו ג'קמן) בסרט "אקס מן המקור: וולברין" וגילמה את הנסיכה דז'ה ת'וריס בהפקה "ג'ון קרטר ממאדים".

בשנת 2016 שיחקה בסרט הפשע "הולופוינט" לצידם של איאן מקשיין, פטריק וילסון וג'ון לגוויזאמו.

## חיים אישיים
ב-23 בדצמבר 2007 נישאה קולינס לשחקן סטיבן סטרייט איתו יצאה במשך ארבע שנים מ-2003. הזוג התגרש ב-2013.

שנה לאחר מכן, בנובמבר 2014 נישאה לשחקן מת׳יו בויל; והשניים התגרשו לאחר שנתיים ב-2016. לזוג ילד משותף.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
תקרית ניקולאייבסק

שמאל|ממוזער|250px|ניקולאייבסק על נהר האמור סביב 1900

**תקרית ניקולאייבסק** (יפנית 尼港事件) הייתה סדרה של אירועים שהתרחשו בחודשים פברואר ומרץ 1920 במהלך התערבות מדינות ההסכמה במלחמת האזרחים ברוסיה, ששיאם בטבח של כמה מאות יפנים תושבי רוסיה ומרבית התושבים הרוסים של העיירה ניקולאייבסק על נהר האמור במזרח הרחוק הרוסי.

ניקולאייבסק על נהר האמור נכבשה על ידי הצבא היפני הקיסרי כחלק מהתערבות יפן בסיביר. בתחילת פברואר 1920 התגוררו בעיר כ-450 אזרחים ממוצא יפני, וכן היה בעיירה חיל מצב בן 350 איש מהדיוויזיה ה-14 של הצבא הקיסרי היפני. בנוסף לנוכחות היפנית בעיירה היה בעיירה גם חיל מצב בן 300 איש של הצבא הלבן הרוסי. סך כל האוכלוסייה האזרחית באותו זמן הייתה כ-15,000. בינואר 1920 כותרה העיירה על ידי כוח של קרוב ל-4,000 פרטיזנים בפיקודו של האנרכיסט יאקוב טריאפיצין (Яков Тряпицын), שהיה קשור באופן רופף לצבא האדום הבולשביקי.

מפקד חיל המצב היפני הבין כי הכוחות שניצבים נגדו עולים עליו במספרם, וכי אין ספק כי לא יקבל תגבורת, ולכן ב-24 בפברואר 1920 הוא הרשה לכוחותיו של טריאפיצין להיכנס לעיירה תחת דגל לבן. מיד עם היכנסו לעיירה החל טריאפיצין לעצור תומכים של הצבא הלבן ולהוציאם להורג. ב-10 במרץ שלח טריאפיצין אולטימטום לחיילי חיל המצב היפני להתפרק מנשקם מרצונם. כיוון שהיה בטוח כי לא יענו לדרישה זו תקפו כוחותיו של טריאפיצין את המחנה היפני במפתיע ב-12 במרץ 1920. ההתקפה נהדפה, אך כתוצאה ממנה נהרגו מרבית החיילים היפנים, והשאר נכנעו על פי פקודה מהפיקוד היפני העליון. למרות זאת החליט טריאפיצין לנקום בנשארים והוציא להורג את כל החיילים שנכנעו, וערך טבח באוכלוסייה היפנית האזרחית, כשהוא מותיר בחיים רק 122 אזרחים יפנים, סך הכול כ-700 יפנים.

מכאן ואילך השליט טריאפיצין משטר טרור בעיירה, כשהוא מוציא להורג אזרחים בהם חשד כי הם מהווים סכנה לכוחותיו. מכיוון שמלאי התחמושת בידם הלך ואזל החלו חייליו לדקור את הקורבנות בכידוני רוביהם ולהשליכם לחור מתחת לקרח של הנהר אמור. מספר הקורבנות בשיטה זו ובשיטות אחרות של הוצאה להורג נאמד באלפים.

בשלהי מאי החל חיל משלוח יפני להתקרב לעיירה. טריאפיצין הוציא להורג את כל התושבים שעדיין נותרו בחיים, יפנים ורוסים, ושרף את העיר עד היסוד.

הממשלה היפנית הגישה מחאה לממשלה הבולשביקית במוסקבה ודרשה פיצוי. הממשלה הרוסית הגיבה בלכידתו ובהוצאתו להורג של טריאפיצין. עם זאת, פעולה זו לא סיפקה את הממשל היפני, והוא השתמש בתקרית כתירוץ להשתלט על חלקו הצפוני של האי סחלין, ולדחות את ההכרה הדיפלומטית בברית המועצות עד 1925.

## לקריאה נוספת

* Gutman, Anatoly. Ella Lury Wiswell (trans.); Richard A. Pierce (ed.) *The Destruction of Nikolaevsk-on-Amur, An Episode in the Russian Civil War in the Far East, 1920*. Limestone Press (1993). 


## קישורים חיצוניים

קטגוריה:מלחמת האזרחים ברוסיה
קטגוריה:1920 ברוסיה
דרור בר-נתן

**דרור בר-נתן** (נולד ב-30 בינואר 1966) הוא מתמטיקאי ישראלי-קנדי, פרופסור באוניברסיטת טורונטו שבקנדה.

סיים תואר ראשון במתמטיקה מאוניברסיטת תל אביב בשנת 1984. בשירותו הצבאי לימד מתמטיקה בבתי ספר תיכוניים ועם סיום השירות בשנת 1987, החל ללמוד באוניברסיטת פרינסטון, ובשנת 1991 סיים דוקטורט תחת אדוארד ויטן.

הוא לימד בין השנים 1991 ל-1995 באוניברסיטת הרווארד. לאחר מכן חזר לארץ והיה לפרופסור חבר באוניברסיטה העברית. בשנת 2002 עבר לאוניברסיטת טורונטו ובשנת 2006 קודם לפרופסור מן המניין.

מחקריו תרמו רבות לתחום של הומולוגיית חובנוב (Khovanov homology). 

בשנת 1999 פרסם יחד עם המתמטיקאים ברנדן מקיי וגיל קלעי והפסיכולוגית הישראלית מיה בר-הלל מאמר ב-"Statistical Science", שבו הם הפריכו את הטענות למשמעויות נסתרות בדילוגי אותיות בתורה.

היה נשוי למתמטיקאית יעל קרשון ואב לשניים. ב-2015 קיבל אזרחות קנדית.

## קישורים חיצוניים

* דף אישי

קטגוריה:מתמטיקאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת הרווארד
קטגוריה:סגל האוניברסיטה העברית בירושלים: מתמטיקה
קטגוריה:סגל אוניברסיטת טורונטו
קטגוריה:טופולוגים יהודים
קטגוריה:מתמטיקאים יהודים קנדים
קטגוריה:ישראלים שנולדו ב-1966
קיץ הקוד של גוגל

**קיץ הקוד של גוגל** (באנגלית: **GSoC**, ראשי תיבות של:**Google Summer of Code**) היא תוכנית מענקים שנתית שעורכת חברת גוגל החל משנת 2005. סטודנטים המשתתפים בתוכנית מקבלים תשלום כדי לכתוב תוכנה כחלק ממיזם תוכנה חופשית. מקור השם הוא במחווה לקיץ האהבה ב־1967.

בתוכנית משתתפים מדי שנה כ־150 מיזמי תוכנה שונים. סטודנטים מגישים הצעות למיזמים. ההצעות צריכות להיות שיפורים ושינויים שאפשר לכתוב בזמן של כמה חודשים. המתאימות ביותר נבחרות. כל סטודנט מצוות למשתתף מנוסה מהמיזם ועובד איתו על המיזם. הסטודנט מקבל מענק של כ־4,500$ והמנחה (או המיזם) מקבל מענק של כ־500$. סך הכול משתתפים כ־1,000 סטודנטים שונים מדי שנה.

המיזם נותן לסטודנטים ניסיון בתכנות אמיתי במיזם מסדר גודל רציני. למיזמים הוא נותן מימון לשיפורים. מעל ל־75% הסטודנטים משלימים בהצלחה את המיזם שעליו עבדו. בחלק מהמיזמים אחוזי הצלחה גבוהים מושגים על ידי כך שהסטודנטים המשתתפים הם כולם כבר אנשים שמראש מעורבים במיזם.

## מיזמים דומים
בשל הצלחת התוכנית במשיכת משתתפים צעירים היו גופים דומים שפתחו תוכניות מענקים דומות. לעיתים מדובר על גופים שמפתחים תוכנות חופשיות שמסיבות שונות (לעיתים אף אי־הגשה בזמן של הטפסים) לא התקבלו לתוכנית של גוגל.

### לתלמידי תיכון
בעקבות הצלחת התוכנית, יזמה גוגל תוכנית דומה אך צנועה יותר לתלמידי תיכון בשנת 2010 - **Google Code-In**. בתוכנית השתתפו רק 14 מיזמים מנחים. התגמולים צנועים יותר (100$ להצלחה במשימה, אולם תלמיד יכול לנסות לעשות עד 5 משימות במקביל) ומשימות צנועות יותר, בהתאמה. התוכנית מתחילה בנובמבר ונמשכת שישה שבועות.

## ראו גם
* ערכים על תוכנות שפותחו או הורחבו בקיץ הקוד של גוגל

## קישורים חיצוניים

* 
* האתר של מיזם קיץ הקוד של גוגל
* האתר של מיזם Google Code In
* אודות מיזם התכנות לתיכון, באתר בית הספר למדעים במודיעין
* קיץ הקוד של רובי - מיזם דומה של שפת Ruby בשנת 2010

## הערות שוליים

קטגוריה:גוגל
מנפרד לם

**מנפרד לם** (בגרמנית: **Manfred Lemm**; נולד ב-1946 בברלין) הוא זמר ומוזיקאי גרמני העוסק בהחייאת מוזיקת היידיש.

לם היה ממארגני פסטיבל היידיש האירופאי שהתקיים בציריך, קרקוב, ולברקוזן. לם כינס את שיריו של המשורר היידי מרדכי גבירטיג והלחין אותם בארבעה תקליטורים. הוא פועל מהעיר וופרטל.

## קישורים חיצוניים
* האתר של לם
* לזכור למען העתיד - סדנת שירי יידיש 
* פסטיבל יידיש 2025

קטגוריה:זמרים גרמנים
קטגוריה:מוזיקאים גרמנים
פאני לוביץ'

[שמאל|ממוזער|250px|[לוחית זיכרון על ביתם של פאני לוביץ' ותמימה יודלביץ' ברחוב פרוג 31 בתל אביב]]
[250px|ממוזער|שמאל|לוחית זיכרון לפאני לוביץ ב[בית צבי]]
**פאני לוביץ**' (**פניה ליוביץ**'; 18 בספטמבר 1903 – 15 בספטמבר 1988) הייתה שחקנית ומורה ישראלית למשחק, מראשוני שחקני התיאטרון הלאומי הבימה.

## ביוגרפיה
פאני לוביץ' נולדה בדבינסק שבלטביה, אז חלק מן האימפריה הרוסית. למדה משחק בסטודיו הדרמטי העברי "הזמיר" בחרקוב שבאוקראינה. למדה ריקוד בפריז. ב-1921 נסעה למוסקבה במטרה להצטרף לתיאטרון הבימה. שיחקה בהדיבוק בתפקיד קטן. ב-1928 עלו "הבימה" ולוביץ' לארץ ישראל. לוביץ' שיחקה בהצגות "פרופסור מנהיים", "מעשה כשפים", "שומרים", "אבות ובנים", "האם", "מיכל בת שאול", החטא ועונשו, "בת יפתח", "לא אמות כי אחיה", המלט, "שאול", בית ברנרדה אלבה. 

ב-1952 עברה ממשחק להוראת המשחק. היא ניהלה ולימדה במשך שנים ב"בית הספר הדרמטי" של תיאטרון הבימה יחד עם צבי פרידלנד. כשבית הספר נסגר, בשנת 1960, המשיכה ללמד במסגרות שונות, בבית הספר לאמנות הבמה בית צבי ברמת גן. בין תלמידיה היו יוסי בנאי, לבנה פינקלשטיין, שושנה רביד, יונה עטרי, שרגא פרידמן, אורנה פורת, שמואל סגל, פאני פנינה פרח, אלישבע מיכאלי ואחרים.

בשנות השישים שיחקה בהצגות "המשרתות" (התיאטרון הקטן), "האב" (תיאטרון חיפה), "מאי - ערב לילה ושחר" (תיאטרון בימות), ובהבימה בהצגות "אדון פונטילה ומאטי משרתו", "קוורטט" ו"בילי בדאי".
העלתה הצגת יחיד, "תהילה" מאת ש"י עגנון בצוותא ב-1971.

לוביץ' שיחקה בסרטים לאט יותר (1967), פנטסיה על נושא רומנטי (1975), מזימות בירושלים (1976), טרנזיט של דניאל וקסמן (1980) והמאהב (1986).

פאני לוביץ' נפטרה ערירית אצל אחייניתה בקריית אתא.

לזכרה מחולקת מלגת פאני לוביץ' לתלמידי בית צבי.

## קישורים חיצוניים
* 

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מורות למשחק בישראל
קטגוריה:מורים למשחק בישראל
קטגוריה:נשות העלייה הרביעית
קטגוריה:אנשי העלייה הרביעית
קטגוריה:סגל בית צבי
קטגוריה:אישים הקבורים בקרית אתא
קטגוריה:ישראליות שנולדו ב-1903
קטגוריה:ישראלים שנולדו ב-1903
קטגוריה:ישראליות שנפטרו ב-1988
קטגוריה:ישראלים שנפטרו ב-1988
קיינאן

**קינאן עבדי ורסאמה** (בסומלית: **Keynaan Cabdi Warsame**; נולד ב-1 בפברואר 1978), ובשם הבמה שלו **קיינאן** הנכתב  הוא זמר, משורר, ראפר, פזמונאי ומוזיקאי סומלי-קנדי. קיינאן התפרסם ברחבי העולם עם הצלחת שירו Wavin' Flag.

## קורות חייו
קיינאן נולד בסומליה וגדל במוגדישו בה גר גם במהלך מלחמת האזרחים בסומליה. פרוש שמו "קיינאן" בסומלית הוא "עובר אורח". קיינאן הוא מוסלמי.

בילדותו האזין למוזיקת היפ הופ אותה שלח אביו עבורו מאמריקה.

כשהיה בן 13 עבר יחד עם משפחתו לניו יורק, בה נשארו תקופה קצרה, וממנה עברו לטורונטו, קנדה.

קיינאן הוציא שלושה אלבומים: "My Life מתוכו, Is a Movie", "The Dusty Foot Philosopher" ו-"Troubadour" שהיה המצליח מכולם ונכלל בו השיר "Wavin' Flag" שזכה, על גרסאותיו השונות, להצלחה ברחבי העולם.

## קישורים חיצוניים

* 

* 

קטגוריה:זמרים קנדים
קטגוריה:ראפרים קנדים
קטגוריה:פזמונאים קנדים
קטגוריה:מוזיקאים קנדים
קטגוריה:משוררים קנדים
קטגוריה:מוסלמים קנדים
קטגוריה:מוסלמים סומלים
קטגוריה:בוגרי אוניברסיטת יורק
קטגוריה:קנדים שנולדו ב-1978
ג'ון טאוונר

**ג'ון טאוונר** (באנגלית: **John Tavener**; 28 בינואר 1944 - 12 בנובמבר 2013) היה מלחין אנגלי.

## חייו
טאוונר נולד בלונדון. עיקר יצירתו הייתה בתחום הכנסייתי. כפי שראה זאת, המוזיקה הכנסייתית בתקופת הרנסאנס סבלה מעודף תחכום והוא פעל לתיקון הבעיה בשימוש במונודיה פשוטה. בהשפעת יצירה של איגור סטרווינסקי, "שיר קודש", ששמע ב-1956, החליט לעסוק בהלחנה, וכעבור עשרים שנה אף המיר את דתו והצטרף לכנסייה הפרבוסלבית.

ביצירה קודמת שלו, קנטטה בשם "הלוייתן", משנת 1968, עשה טאוונר שימוש במוזיקה אלקטרונית ובחטיבות צלילים בנוסח מסייאן להגברת האפקט הדרמטי. יצירותיו האחרות כוללות קונצ'רטו לצ'לו פוסט-מינימליסטי בשם "צעיף המגן" (1989), המצטיין באופיו הרוחני; "תרז", אופרה נוצרית במערכה אחת (1979); שתי אופרות קאמריות, "רוח ענוגה" (1977) ו"מרים המצרית" (1992); קונצ'רטו קאמרי (1968); "הגנב שחזר למוטב", לקלרינט ותזמורת (1991); "אחמאטובה: רקוויאם" (1981); "קינת אם האלוהים" (1989); "תחייה" (1990) ויצירות כוראליות שונות; "וריאציות על שלושה עכברים עיוורים" (1973) ו"לזכר איגור סטרווינסקי" לשני חלילי אלט, עוגב ופעמונים, 1971.

## קישורים חיצוניים

* 

* 
* 

## הערות שוליים

קטגוריה:מלחינים אנגלים
קטגוריה:מלחיני רקוויאם
קטגוריה:מלחינים בריטים במאה ה-20
קטגוריה:מלחינים בריטים במאה ה-21
קטגוריה:בריטים שנולדו ב-1944
קטגוריה:אנגלים שנפטרו ב-2013
גלידת סנדיי

**גלידת סנדיי** (באנגלית: **Sundae**) היא קינוח אמריקני המורכב מגביע גלידה גדול (לרוב בכוס זכוכית שקופה וגבוהה) עם תוספות שונות כמו פירות, אגוזים, סירופ בטעמים, ופלים, קצפת וכדומה.

המנה הסטנדרטית של הסנדיי כוללת גלידת וניל, שעליה סירופ ממותק, קצפת ודובדבן מסוכר. המנה הקלאסית קרויה בדרך כלל לפי הסירופ בה משתמשים להכין אותה: סנדיי שוקולד, סנדיי תות, סנדיי דובדבן וכו'.
באנגלית מכונה הגלידה Sundae, וההשערה המקובלת כי השם הגיע מהמילה יום ראשון באנגלית, Sunday. קיימות מספר רב של גרסאות אודות המצאת המנה. יש הטוענים כי היא נקראת סנדיי, מכיוון שבעת המצאתה היו בארצות הברית חוקים כחולים, חוקים המונעים כל מיני פעילויות ביום ראשון הקדוש לנוצרים ובהם מכירת גלידה. על פי השערה זו, השם שונה כדי לא לפגוע ברגשות הדתיים.

## קישורים חיצוניים

* Ice Cream Sundae - History and Legends of the Ice Cream Sundae אתר המוקדש לגלידת הסנדיי

סנדיי
קטגוריה:המטבח האמריקאי: קינוחים
צ'ורוס

[שמאל|ממוזער|250px|צ'ורוס ו[שוקולטה]]
[שמאל|ממוזער|250px|שיחול בצק לצ'ורוס ב[שטרסבורג]]
**צ'ורוס** הוא מאכל מתוק העשוי מרצועות של בלילה מתוקה המטוגנת בשמן עמוק. המאכל פופולרי בספרד, פורטוגל, הפיליפינים, אמריקה הלטינית, ארצות הברית, צרפת ואיטליה. מקובל לאכול את הצ'ורוס לארוחת בוקר ולטבול אותם בשוקולטה חמה.

להכנת צ'ורוס מוזלפת הבלילה עם מזלף בצורת כוכב היישר אל תוך סיר בו שמן רותח, לטיגון קצר של מספר דקות, עד הזהבה. בדרך כלל מקובל לאכול את הצ'ורוס מייד לאחר הכנתם כדי שלא יאבדו את פריכותם.

כיוון שרצועות הצ'ורוס חלולות, יש הממלאים אותן בריבת חלב. לעיתים מפזרים עליהן אבקת סוכר או סוכר קינמון או מזליפים עליהם שוקולד, סירופ מייפל או ריבת חלב.

צ'ורוס הן מאכל נפוץ בירידים, קרנבלים ופארקי שעשועים.

שמאל|ממוזער|250px|צ'ורוס עם שוקולד

## קישורים חיצוניים

*
* 

קטגוריה:המטבח הספרדי
קטגוריה:המטבח הפיליפיני
קטגוריה:מגדנאות
קטגוריה:קינוחים
בית היולדות סדובסקי

**בית היולדות סדובסקי** היה בית יולדות פרטי בירושלים ברחוב הלל 14 שפעל בין השנים 1933–1948. בית היולדות נקרא עוד בחייו על שם מייסדו, מנהלו ורופאו הראשי, ד"ר **אריה סדובסקי** (1890–1976).

## היסטוריה
בשנת 1933 פתח ד"ר סדובסקי את בית החולים בירושלים. בית החולים נודע במקצועיותו בתחום המיילדות ומחלות נשים. בנוסף נערכו בו בריתות. במרד הערבי הגדול ובמלחמת העצמאות פעל בית החולים גם כבית חולים כללי וכבית חולים לשעת חירום וטיפול בפצועים, עד לסגירתו לאחר קום המדינה.

בשנות ה-60 נהרס הבניין המקורי בו שכן בית החולים ובמקומו הוקם בית הכשרת היישוב המשכן את הסניף הירושלמי של מעריב והסניף המרכזי של בנק יהב בעיר.

### ד"ר סדובסקי - המנהל ראשון
בתחילת דרכו בארץ ישראל היה ד"ר סדובסקי שותפו של ד"ר יהודה לייב פוחובסקי בבית החולים גלעד בתל אביב. בשנת 1931 הוא היה מנהל מחלקת יולדות בבית חולים רוטשילד בירושלים. סדובסקי נודע במחקריו בתחום המיילדות ופוריות האישה ומשנת 1944 הרצה על מחלות נשים באוניברסיטה העברית. לאחר סגירת בית החולים, עבר סדובסקי להיות אחד ממייסדי בית היולדות של בית החולים הדסה (חדרי הלידה בהדסה הר הצופים קרויים על שמו). גם בנו, פרופסור **אליהו סדובסקי** (1923–1994) היה לרופא מיילד בהדסה.

#### הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: הרצאה ד"ר אריה סדובסקי "היפרטוניה והריון", בתאריך 1 ביוני 1939

Scientific Conference of the Hebrew Medical Association, 1939. I.jpg
Scientific Conference of the Hebrew Medical Association, 1939. II.jpg
Scientific Conference of the Hebrew Medical Association, 1939. III.jpg
Scientific Conference of the Hebrew Medical Association, 1939. IV.jpg


## קישורים חיצוניים
*אלי אלון, סיפורו של בית חולים סדובסקי בירושלים, באתר TheMarker, 6 באפריל 2017 (מאורכב בוייבאק מאשין)

## הערות שוליים

קטגוריה:ירושלים: בתי חולים שנסגרו
סדובסקי
קטגוריה:רחוב הלל
קטגוריה:ירושלים: מבנים שנהרסו
קטגוריה:בתי חולים ביישוב
נילית

**נילית בע"מ** היא חברה בין-לאומית בבעלות פרטית המתמחה בייצור סיבי ניילון 6.6 (פוליאמיד) ותרמופלסטיק. מטה החברה נמצא משנת 1969 במגדל העמק, ישראל . נילית סיבים, מתמחה בפולימריזציה, טווייה וקרזול חוטי ניילון 6.6 בעיקר ליישומי טקסטיל.

## היסטוריה

נילית נוסדת בשנת 1969 על ידי אניו לוי, אשר עלה עם משפחתו מאיטליה לישראל.
המפעל הוקם בשנת 1971 במגדל העמק, ישראל והתחיל לייצור בשנת 1974. מאז נילית ממוצבת כיצרנית הניילון הראשונה בישראל. נילית התחילה בפולימריזציה בשנת 1978. בשנת 1981, נילית החלה בייצור מלח ניילון. בשנת 1988, נכנס חוט 5 דנייר של נילית לספר השיאים של גינס, כחוט הניילון הדק והעדין ביותר בעולם.
בשנת 1995, ייסדה נילית את מפעל "יורוניל" איטליה – והוא מפעל הייצור הראשון של החברה מחוץ לישראל. מפעל יורוניל החל בייצור לאחר שנתיים והתמחה בחומר תרמופלסטי מעכב בעירה ובפלסטיק בעל סיכה פנימית. לימים הוחלף שם המפעל לנילית פלסטיק אירופה.
בשנת 1996 נילית חתמה על הסכם יזמות משותף עם חברת "שרה לי" לייצור חוטי ניילון 6.6.עבור מוצרי ההלבשה שלה בישראל. בשנת 2006 הופרדה חטיבת הטקסטיל בחברה והפכה להיות חברה עצמאית.

נילית חתמה על הסכמי שיתוף נוספים: ב-2001 עם יצרן החוטים האמריקאי Unifi, Inc במטרה לייצר חוטי ניילון 6.6 POY לשזירה במפעל בישראל, וב-2004 עם חברת Pompea SpA להקמת קו ייצור POY חדש, גם הוא במפעל של נילית בישראל.

בשנת 2006 פתחה נילית בסדרת רכישות של מפעלי ייצור ברחבי העולם. הרכישה הראשונה הייתה תחום הסיבים של Apparel EuropeInvista. בשנת 2007, רכשה נילית את Frisetta Polymer בגרמניה. בשנת 2009, רכשה נילית את Nylstar במרטינסויל, וירג'יניה, ארצות הברית.

באותה תקופה, ייסדה נילית שני מפעלי ייצור ב- SUZHOU אשר בסין. מפעל שהחל לקרזל חוטים בז'יאנגסו בשנת 2008. לאחר שנה מפעל נוסף. שמייצר תרכובות תרמופלסטיות.

## מוצרים
מפעל "נילית סיבים" מייצר חוטים דקים, דקים מאוד וחוטים בעובי חצי דנייר. חוטים אלה משווקים תחת שמות מותג רבים. בנוסף, נילית מייצרת חוטים לפי רישיון מחברת Invista. בין לקוחות החוטים של נילית נימנים יצרני הגרבונים, הגרביים, הלבשה תחתונה, בגדי גוף ובגדי ספורט.

## פעילות כלל עולמית
"נילית" פועלת ביותר מ-70 מדינות ומפעילה מתקני ייצור בישראל, בברזיל, בסין ובארצות הברית. "נילית" מעסיקה כ־1,200 עובדים ברחבי העולם.

"נילית" היא חברה בבעלות פרטית, מנוהלת על ידי מיכאל פ. לוי, המנהל את חברות משפחת לוי ובכללן "נילית" וסוכנות מכוניות למזרח התיכון בע"מ, שהיא היבואנית והמפיצה הבלעדית של מותגי קונצרן FCA, ובכלל זאת מותגי פיאט, לנצ'יה, אלפא רומיאו ואבארט בישראל ומשאיות חברת איווקו. החברה היא בעלת השליטה בחברת "יפנאוטו", יבואנית מותג סובארו וכן בעלת 25% בחברת "אוטו איטליה" היבואנית והמפיצה הבלעדית של מותגי פרארי ומזראטי בישראל

## קישורים חיצוניים
* 
* 

## הערות שוליים

קטגוריה:תעשייה פלסטית בישראל
קטגוריה:מגדל העמק: חברות
קרי הילסון

**קרי ליין הילסון** (באנגלית: **Keri Lynn Hilson**; נולדה ב-5 בדצמבר 1982) היא שחקנית וזמרת-יוצרת אמריקאית בסוגות רית'ם אנד בלוז, פופ, ודאנס, זכתה בשני פרס גראמי. הילסון הוציאה לאור שני אלבומי סולו שזכו להצלחה גדולה, וזכתה לתהילה גם בזכות קריירת הכתיבה שלה, במסגרתה כתבה מספר להיטי פופ, כדוגמת "Gimme More" של בריטני ספירס ו-"Like a Boy" של סיארה.

## קריירה מוזיקלית
במהלך השנים האלה, הילסון כתבה מספר להיטים שהובילו אותה לקדמת הבמה. המפיק והזמר טימבלנד זיהה את הכישרון, ואף אירח אותה במספר שירים שלו, דוגמת "The Way I Are", שאף הגיע למקום הראשון במצעד הבילבורד הוט 100. בתקופה הזאת כתבה עשרות שירים, לאומנים דוגמת אומוריאן, קלי רולנד, סיארה, הפוסיקט דולז, בריטני ספירס, אשר, מרי ג'יי בלייג', לודאקריס, ונוספים. בנוסף, היא התארחה כזמרת רקע באלבום Blackout של בריטני ספירס. ב-2006, 2007 כיכבה במספר רב של קליפים, ביניהם של אשר, ושל ני-יו.

אלבום הבכורה של הילסון, **', יצא ב-[[24 במרץ]] [[2009]]. ה[[סינגל]] הראשון שיצא לאור מהאלבום היה "[[Energy]]", ואחריו עוד 6 סינגלים שונים, כשהבולטים בהם הם "[[Return the Favor]]" (הסינגל השני), "[[Knock You Down]]" (הסינגל הרביעי) ו-"[[I Like]]" (הסינגל ה-7 והאחרון). האלבום זכה להצלחה מסחרית גדולה מאוד, ולחשיפה תקשורתית גבוהה, במיוחד ברשתות החברתיות וב[[יוטיוב]]. בארצות הברית האלבום הגיע במהרה למעמד [[אלבום זהב]].

בעקבות נוכחותה התמידית בסצנת ה-R&B בראשית שנות ה-2000, הכירה הילסון אמנים בולטים ורבים בתעשיית המוזיקה. היא פנתה לרבים מהם, שיתארחו באלבומה. בין השאר, ככקולות רקע, מתארחים [[ליל ויין]], [[טימבלנד]], [[קניה וסט]], [[אייקון (זמר)|אייקון]], [[ניקול שרזינגר]] ונוספים. בנוסף, [[ג'סטין טימברלייק]] כתב עם הילסון את הסינגל החמישי מהאלבום, "[[Slow Dance]]". בשנת 2010, זכתה הילסון למועמדות ב[[פרס גראמי לתגלית השנה]].

בשנת 2010, הוציאה את האלבום ''[[No Boys Allowed]]''. מתוך האלבום יצא ה[[להיט]] "". שלושה סינגלים נוספים יצאו מתוכו והם "[[Breaking Point]]", "[[Pretty Girl Rock]]" ו-"[[One Night Stand]]". שלושתם זכו להצלחה רבה ברחבי העולם והפכו ללהיטים.

בשנת 2017, לאחר שלא הוציאה סינגל במשך שבע שנים, השתתפה בשיר "Beautiful". שלוש שנים לאחר מכן, השתתפה בשיר נוסף, "Nominate".

ב־18 באפריל 2025 הילסון הוציאה את אלבומה השלישי ''[[We Need to Talk: Love]]'', הראשון שלה מזה 15 שנה. האלבום כולל 9 שירים ויצא בחברת התקליטים העצמאית שלה, Audible Art Club. האלבום הוא הראשון מתוך טרילוגיה מתוכננת: Love, Drama, Redemption (בעברית: "אהבה, דרמה, גאולה"), שמבוססת על תקופת ההפסקה הארוכה שלה מהמוזיקה.

==דיסקוגרפיה==
=== אלבומי אולפן ===
* 2009: **'
* 2010: *[[No Boys Allowed]]*
* 2025: *[[We Need to Talk: Love]]*

## קישורים חיצוניים

* 

## הערות שוליים

*
קטגוריה:זוכות פרס גראמי
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:אמניות אינטרסקופ רקורדס
קטגוריה:בוגרות אוניברסיטת אמורי
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
קטגוריה:זוכי פרסי ה-BET: מוזיקה: תגלית השנה